STS-118

STS-118 oli NASA Space Shuttle'i programmi 119. missioon.

Missioon startis 8. augustil ning maandus 21. augustil 2007. See oli kosmosesüstiku Endeavour esimene missioon pärast missiooni STS-113, mis oli toimunud novembris 2002 ja oli viimane edukas missioon enne missiooni STS-107, mis lõppes kosmosesüstiku Columbia katastroofiga. STS-118 piloot Charles Hobaugh oli Columbia Maa atmosfääri sisenemise ajal missioonijuhtimiskeskuses sideohvitser ning oli viimane inimene, kes Columbia meeskonnaga rääkis. Missiooni STS-118 pidi algsete plaanide järgi teenindama Columbia ning see oleks olnud selle süstiku ainus missioon Rahvusvahelisse Kosmosejaama.

Missioon tõi jaama uusi detaile ning varustust. 

Missiooni ajal kajastas meedia laialdaselt väikest vigastust Endeavouri kuumuskilbis, mis oli tekkinud stardi ajal välispaagist eraldunud vahutüki tabamusest. Sarnastel asjaoludel oli neli aastat varem toimunud Columbia katastroof, kuid erinevalt Columbia vahutüki tabamusest, polnud Endeavouri kuumuskilbi kahjustus kuigi suur ning ei asunud kriitilise tähtsusega kohas. Missioonijärgse hoolduse ajal ei leidnud insenerid kuumakahjustusi.

Meeskond
+ STS-118 meeskond Amet  Astronaut Komandör   Scott KellyTeine kosmoselend Piloot   Charles HobaughTeine kosmoselend 1. missiooni spetsialist   Tracy Caldwell DysonEsimene kosmoselend 2. missiooni spetsialist   Richard MastracchioTeine kosmoselend 3. missiooni spetsialist   Dafydd WilliamsCSATeine ja viimane kosmoselend 4. missiooni spetsialist   Barbara MorganAinus kosmoselend  5. missiooni spetsialist   Alvin DrewEsimene kosmoselend 

Viited

Kategooria:Space Shuttle'i missioonid
Kategooria:2007